Ons is dus saam met Hom begrawe deur die doop in die dood, sodat net soos Christus opgewek is deur die heerlikheid van die Vader, ons ook so in ’n nuwe lewe kan wandel.
Ons kan in ’n nuwe lewe lewe. Anders gesê: Ons kan ’n nuwe en ewige lewe lei. Dit klink ongelooflik, want ons is dan almal so vasgevang in die sonde.
’n Lewe waarin ons op die sonde trap omdat ons oorwinnaars oor die sonde is. Die bewys daarvan lê al in ons doop.
Is dit waar dat die genade van die Here meer word (groter is) as jou sonde wat jy teen die Here bedryf het, al hoe meer en growwer word?
Geen mens wat werklik besef wat die Here vir Hom skenk deur die dood van Jesus Christus, sal die genade van God so probeer misbruik nie.